Sagredo: “Anem a obrir La Torre i les coves de Paterna perquè es conega el nostre Patrimoni”
19/01/2016

# Sagredo: “Anem a obrir La Torre i les coves de Paterna perquè es conega el nostre Patrimoni”

[![L'Alcalde de Paterna, Juan Antonio Sagredo i la regidor de Cultura, Festa i Tradicions, Paqui Periche, repartint guies entre els veïns de la localitat](/images/noticias/2016/01/reparto-guias.jpg)](/images/noticias/2016/01/reparto-guias.jpg)

19.01.2016

L'Alcalde de Paterna, Juan Antonio Sagredo, i la regidora de Cultura, Festa i Tradicions, Paqui Periche, reparteixen per la localitat la Guia Turística elaborada en 3 idiomes per a difondre l'oferta cultural i gastronòmica de la localitat

L'Alcalde de Paterna, Juan Antonio Sagredo, ha afirmat que “anem a obrir La Torre i les coves de Paterna a la ciutadania perquè es conega el nostre Patrimoni turístic”. Així ho ha afirmat aquest matí en un recorregut que ha realitzat per la Plaça del Poble i el Mercat Municipal, en el ha entregat personalment a desenes de veïns i veïnes la guia turística, editada per l'Ajuntament i elaborada en 3 idiomes, que busca difondre l'oferta cultural i gastronòmica de la localitat.

Acompanyat per la regidora de Cultura, Festa i Tradicions, Paqui Periche, ha recorregut diferents llocs del mercat municipal i ha animat a la ciutadania perque s'acoste a una de les visites guiades com la que tindrà lloc el pròxim dia 30 de gener a les 10 del matí i que recorrerà els principals monuments de la localitat.

“Molts veïns i veïnes que ja han acudit a una d'aquestes eixides culturals ens han felicitat per permetre que, sobretot els més xicotets i xicotetes, puguen descobrir de primera mà els monuments més importants de Paterna com són les coves-vivenda, La Torre i el Calvari”, ha afirmat l'Alcalde, Juan Antonio Sagredo.

L'Ajuntament de Paterna vol consolidar el municipi com a destinació turística de referència tant a nivell comarcal com a nivell provincial i autonòmic. Entre les iniciatives impulsades, destaca la publicació d'una Guia Turística, un document de 24 pàgines en 3 idiomes, que realitza un recorregut informatiu pels monuments més emblemàtics de Paterna, des de la Torre i Els Coves fins al Calvari, el Gran Teatre Antonio Ferrandis o el Museu de Ceràmica, passant per una descripció de zones naturals com La Vallesa i el Parc Natural del Túria i incidint en les seues festes i tradicions, entre les quals destaca l'emblemàtica Cordà.